ডাইভার ট্রেইলকে (রেক ট্রেইল নামেও ডাকা হয়) স্কুবা-ডুবুরিদের স্কুবা ডাইভিংয়ের জন্য উপযুক্ত প্রত্নতাত্ত্বিক সাইটগুলি দেখা এবং বোঝার জন্য ব্যবহার করা যেতে পারে। এর একটি চমৎকার উদাহরণ হলো ফ্লোরিডা পাবলিক প্রত্নতত্ত্ব নেটওয়ার্কের (এফ.পি.এ.এন.) "ফ্লোরিডা প্যানহ্যান্ডেল শিপরেক ট্রেইল"। ফ্লোরিডা প্যানহ্যান্ডেল শিপরেক ট্রেলটিতে পেনসাকোলা, ডেসটিন, পানামা সিটি এবং ফ্লোরিডার পোর্ট সেন্ট জো উপকূলবর্তী অঞ্চলে ১২টি জাহাজের ধ্বংসাবশেষ রয়েছে যেখানে ডাইভিং, স্নোর্কলিং এবং ফিশিংয়ের জন্য কৃত্রিম রিফ সহ সমুদ্র সংক্রান্ত বিভিন্ন কর্মকান্ডের ব্যবস্থা রয়েছে। অন্যথায় এর উপস্থাপনা সাধারণত প্রকাশনার উপর নির্ভর করে (যেমন, বই বা সাময়িক পত্রিকার নিবন্ধ, ওয়েব সাইট এবং ইলেকট্রনিক মিডিয়া যেমন সিডি-রম)। টেলিভিশনের অনুষ্ঠান, ওয়েব ভিডিও এবং সামাজিক যোগাযোগ মাধ্যমও বিস্তৃত পরিসরে দর্শকদের কাছে অন্তর্জলীয় প্রত্নতত্ত্বের ধারণা বয়ে নিয়ে আসতে পারে। মার্ডি গ্রাস শিপ ওয়ার্ক প্রকল্প শিক্ষার প্রচারের অংশ হিসাবে এই অভিযানের সময় ধারণ করা মুহূর্তগুলোর এক ঘণ্টার একটি প্রামাণ্যচিত্র জনসাধারণকে দেখানোর জন্য প্রদর্শন করেছে। ওয়েবকাস্টিংও শিক্ষাগত প্রসারের জন্য অন্য একটি সরঞ্জাম। ২০০০ এবং ২০০১ সালে এক সপ্তাহের জন্য, কিউ.এ.আর. ডাইভলাইভ শিক্ষাগত প্রোগ্রামের অংশ হিসাবে কুইন অ্যানের রিভেঞ্জ শিপ রেক প্রকল্পের সরাসরি অন্তর্জলীয় ভিডিও ইন্টারনেটে সম্প্রচার করা হয়েছিল যা বিশ্বজুড়ে হাজার হাজার বাচ্চার কাছে পৌঁছেছিল। নটিলাস প্রযোজনা এবং মেরিন গ্রাফিক্স দ্বারা নির্মিত এবং সহ-প্রযোজিত, এই প্রকল্পটি শিক্ষার্থীদেরকে বিজ্ঞানীদের সাথে কথা বলার এবং অন্তর্জলীয় প্রত্নতত্ত্ব দল দ্বারা ব্যবহৃত পদ্ধতি এবং প্রযুক্তি সম্পর্কে শেখার সুযোগ করে দিয়েছে। বিগত বছরগুলিতে অন্তর্জলীয় সাংস্কৃতিক ঐতিহ্য অভিযানের স্বাদ লাভের জন্য বেশ কয়েকটি গবেষণা প্রকল্প  ভার্চুয়াল এবং অগমেন্টেড রিয়েলিটি প্রযুক্তির বিকাশ সাধন করে চলেছে।

ক্ষেত্র জরিপ
অন্তর্জলীয় প্রত্নতত্ত্বের ব্যাখ্যা ও উপস্থাপন
লিপিবদ্ধকরণ
অবস্থান নির্ধারণ